Sela Ward

**Sela Ann Ward** (IPA:/ˈsiːlə ˈwɔrd/) američka je glumica, možda najpoznatija po *Zlatnim globusom* i *Emmyjem* nagrađenoj ulozi Teddy Reed u seriji *Sestre* (1991–1996) i samohrane majke Lily u *Opet i iznova* (1999–2002). Glumila je i u za *Oscara* nominiranom filmu *Bjegunac* te kao Stacy Warner, bivša partnerica Gregoryja Housea u seriji *Dr. House*. Glumila je i lik Jo Danville u *CSI: NY*.

## Biografija 
### Rani život 
Najstarija od četvero djece, rođena je u mjestu Meridian u Mississippiju. Kći je domaćice Annie Kate, koja je  umrla od raka jajnika 12. februara 2002, i Granberryja Hollanda Warda starijeg, elektrotehničara, koji je umro u januaru 2009. Ima jednu sestru, Jennu, i dva brata, Brocka i Granberryja (Berry) III. Pohađala je Univerzitet Alabama u Tuscaloosi, gdje je bila jedna od *Crimson Tide* navijačica, maturalna kraljica i članica sestrinstva *Chi Omega*, a diplomirala je iz umjetnosti te iz oglašavanja.

### Karijera 
Dok je radila u New Yorku kao multimedijski prezenter, visoka 170&nbsp;cm, počela se baviti manekenstvom da dopuni svoje prihode. Radila je u agenciji *Wilhelmina* i ubrzo snimila TV-reklamu za kozmetiku *Maybelline*. Preselila se u Kaliforniju zbog glumačke karijere i tu pristala na svoju prvu ulogu u filmu s Burtom Reynoldsom, *Čovjek koji je volio žene* (1983). Njena prva uloga u televizijskoj dramskoj seriji (lijepa žena iz više klase u *Emerald Point, N.A.S.*) uslijedila je iste godine. Ward je kasnije odglumila varijacije na isti karakter u filmovima i gostujućim TV-ulogama tokom 80-ih, od kojih je najpoznatija ona u filmu *Ništa zajedničko* s Tomom Hanksom (1986). To se stalno ponavljalo sve dok nije agresivno zatražila i dobila ulogu boemske alkoholičarke Teddy Reed u seriji *Sestre*, za koju je 1994. dobila svoj prvi *Emmy* za najbolju glavnu glumicu u dramskoj seriji.

Ward je 1995. osvojila i *CableACE* nagradu za ulogu pokojne TV-novinarke Jessice Savitch u filmu *Skoro zlatna: Priča Jessice Savitch*. Ali kapitaliziranje tih priznanja pokazalo se teškim za nju jer su se ona poklopila s porastom broja filmova i ostalih projekata usmjerenih prvenstveno na tinejdžere. 39-godišnja Ward nije dobila ulogu Bondove djevojke jer, iako je tadašnji James Bond, Pierce Brosnan, imao 42 godine, direktori su rekli: "Mi stvarno želimo Selu, ali Selu 10 godina mlađu." Kao odgovor na to ona je napravila dokumentarni film *Mijenjajuće lice ljepote*, o američkoj opsesiji mladima i njenom utjecaju na žene. Kasnije je posudila glas bivšoj manekenki koja je postala zlikovac, Page Monroe, u epizodi *Calendar Girl* u *Novim avanturama Batmana i Supermana*. Pojavila se i u *Frasieru* kao supermodel/zoologinja Kelly Easterbook u 1. epizodi 5. sezone (*"Fraiserov zamišljeni prijatelj"*). Kad se kandidirala za ulogu Lily Brooks Manning u seriji *Opet i iznova*, njeni autori (Edward Zwick i Marshall Herskovitz) u početku su smatrali Ward "previše lijepom" da bi se prosječne majke mogle poistovjetiti s njom. Nakon što je dobila tu ulogu, dobila je još jednog *Emmyja* za glavnu ulogu i *Zlatni globus* za svoju izvedbu.

Godine 2004. odigrala je ulogu privatne istražiteljice Bobbi Bacha iz firme *Blue Moon Investigations* u filmu *Ludilo predgrađa* (priču o stomatologinji koja svojim Mercedesom pregazi muža koji je vara). 2005. godine dobila je ulogu Stacy Warner, bivše bolničke odvjetnice i bivše partnerice glavnog lika, Gregoryja Housea, u *FOX*-ovoj medicinskoj seriji *Dr. House*.

Ponuđena joj je uloga Megan Donner u seriji *CSI: Miami* i Susan Mayer u *Očajnim kućanicama*, ali nije pristala. Uloge su kasnije dobile Kim Delaney i Teri Hatcher. Ward kaže da ne želi još jednu glavnu ulogu u seriji jer je dugo bila udaljena od svoje porodice i htjela je nadoknaditi to propušteno vrijeme.

Ipak, u julu 2010. Ward se pridružila seriji *CSI: NY* u ulozi Jo Danville, "iskusne istražiteljice iz Washingtona, čiji rad pokreće njena empatija prema žrtvama"., Ward je odlučila zadovoljiti širu potrebu za pokretanjem i djelomičnim finansiranjem hitnih skloništa za zlostavljanu i zanemarenu djecu koja čekaju smještaj u domove. Smješteno na 120.000 m2 zemljišta koje je nekad bilo mjesto sirotištu, *Selo nade za djecu* otvoreno je u rodnom gradu Sele Ward, Meridianu, u januaru 2002, a ima za cilj poslužiti kao pilot za mrežu sličnih skloništa. *Selo nade* trenutno ima kapacitet za 44 stanovnika i služi prosječno 200 djece godišnje.

Dio 22. avenije u Meridianu nazvan je po Seli Ward u njenu čast.

Godine 2002. Ward je objavila svoju autobiografiju, *Nostalgija: Memoar*.

## Izabrana filmografija 
## Nagrade 
**Emmy*, Najbolja glavna glumica u dramskoj seriji, *Sestre*, 1994.
**CableACE Award*, Najbolja glavna glumica u filmu ili mini seriji, *Skoro zlatna: Priča Jessice Savitch*, 1995.
**Emmy*, Najbolja glavna glumica u dramskoj seriji, *Jednom i opet*, 2000.
**Zlatni globus*, Najbolja glumica u dramskoj seriji, *Opet i iznova*, 2001.

## Reference 
## Vanjski linkovi 
*
*Hope Place
*Intervju sa Selom Ward na *Sidewalks Entertainmentu*

Kategorija:Rođeni 1956.
Kategorija:Živi ljudi
Kategorija:Američke glumice
Kategorija:Dobitnici Emmyja